钦定古今图书集成/明伦汇编/氏族典/第616卷 > 《梁肃集》 > 独孤陁
## 钦定古今图书集成/明伦汇编/氏族典/第616卷 > 《梁肃集》 > 独孤陁

按《隋书独孤罗传》：“罗弟陁，字黎邪，仕周，坐父徙蜀郡
十馀年，宇文护被诛，始归长安。高祖受禅，拜上开府
郢州刺史，进位上大将军，累转延州刺史。好左道，其
妻母先事猫鬼，因转入其家。会献皇后及杨素妻郑
氏俱有疾，召医者视之，皆曰：‘此猫鬼疾也’。上以陁后
之异母弟，陁妻杨素之异母妹，由是意陁所为，左转”
迁州刺史。出怨言，上令左仆射高颎、纳言苏威、大理
正皇甫孝绪、大理丞杨远等杂治之，将赐死。陁弟整
诣阙求哀，于是免陁死，除名为民，以其妻杨氏为尼。
陁未几卒。炀帝即位，赠银青光禄大夫。有二子：延福、
延寿。